2018.09.09 328 megtekintés
Orosz Ildikó kiemelte, a most kezdődő tanév vízválasztó lesz a kárpátaljai magyar tannyelvű oktatásban, mert az ukrán hatóságok megpróbálják majd – és ennek már vannak jelei – különböző módszerekkel “leszalámizni” a magyar iskolákat a most tanúsított egységük megbontása érdekében, hogy azután elukránosíthassák őket.
Köszöntőjében Brenzovics László, a Kárpátaljai Magyar Kulturális Szövetség (KMKSZ) elnöke, az ukrán parlament képviselője hangsúlyozta, “a kárpátaljai magyar oktatás él és élni akar.”
“De mi nem engedjük megfélemlíteni magunkat, tovább folytatjuk küzdelmünket a jogainkért” – fűzte hozzá.
A KMKSZ elnöke szégyenteljesnek nevezte, hogy a most elindult oktatási reformra fordított hatalmas összegek ellenére tankönyvek nélkül kezdték el a tanévet az iskolák első osztályai Ukrajnában. Köszönetét fejezte ki a magyar kormánynak a kárpátaljai magyar oktatási rendszernek nyújtott támogatásért, amelynek köszönhetően a többi között sikerült civilizált körülmények megteremtésével felszámolni a számos iskolára jellemző “afrikai állapotokat”.
Magyar nyelvű színészképzés indul a Rákóczi-főiskolán